**Monstru Sihastru**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ură din ură, un crez însemnat

Defect reclădit, greșit modelat

În bice ținut, aruncat printre lupi

Printre iele pierdut, trădat și corupt

Prin văi sângerii, în noroaie mustesc

Sentimentele-i moarte bolborosind putrezesc

Ca o roză uscată, o inima secată

Un trup vlăguit o minte persecutată

Prin gânduri și rânduri și versuri scâncind

Îi urlă durerea, el tace mocnind

Dar tăcerea-i furtună fulger trosnind

Stele lumânări pentru spirite suferind

Totu-i nimic indiferenți îi sunt toți

Simte demoni în jur, ochii văd hoți

Își ține o fărâmă de inimă în pumn

Uitându-se speriat să n-o fure vreun nebun

Este tot ce i-a mai rămas din inima bună

Din care hulpave au mușcat, rând pe rând

Hiene bolnave, hămesite, turbate

Cu genele lor atent rimelate.

Trecutu-i șoptește, cu voci cavernoase

Altfel puteai să trăiești să fii carnivor

Să mușți, să rupi, ai fi fost învingător

Să calci pe suflete, cum ele-au călcat

Uită-te-n oglindă, chipu-ți este schilod

Găuri negre, ochii, ei cândva îți sclipeau

Ai ziduri înalte cu porți ferecate

Ca o bestie zaci și rasuflul ți-e greu

Auzi lumea afară, totu-ți este străin

Vrei tăcere, uitare, din răni curge venin

Te chinuie voci, ce, de mult sunt plecate

Și-ți șoptesc blestemat "Te iubesc până la moarte!"